CELEX: 32009R0911
Language: bg
Date: 2009-09-29 00:00:00
Title: Регламент (ЕО) № 911/2009 на Комисията от 29 септември 2009 година относно разрешително за нова употреба на препарата Pediococcus acidilactici CNCM MA 18/5M като фуражна добавка при пъстървови риби и скариди (притежател на разрешителното — Lallemand SAS) (Текст от значение за ЕИП)

30.9.2009   
            
            
               BG
            
            
               Официален вестник на Европейския съюз
            
            
               L 257/10
            
         
      РЕГЛАМЕНТ (ЕО) № 911/2009 НА КОМИСИЯТА
   
   от 29 септември 2009 година
   относно разрешително за нова употреба на препарата Pediococcus acidilactici CNCM MA 18/5M като фуражна добавка при пъстървови риби и скариди (притежател на разрешителното — Lallemand SAS)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаването на разрешително за използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за издаване на разрешително на препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на нова употреба на препарата Pediococcus acidilactici CNCM MA 18/5M като фуражна добавка при пъстървови риби и скариди, която следва да се класира в категорията „зоотехнически добавки“.
            
         
               (4)
            
            
               Използването на посочения препарат на основата на микроорганизми бе разрешено за неограничено време при пилета за угояване с Регламент (ЕО) № 1200/2005 на Комисията (2), а при свине за угояване — с Регламент (ЕО) № 2036/2005 на Комисията (3).
            
         
               (5)
            
            
               Бяха представени нови данни в подкрепа на заявлението за разрешително по отношение на пъстървови риби и скариди. Европейският орган за безопасност на храните (наричан по-долу „органът“) заключи в становището си от 1 април 2009 г. (4), че препаратът Pediococcus acidilactici CNCM MA 18/5M няма неблагоприятен ефект върху здравето на животните, човешкото здраве и върху околната среда и че използването на посочения препарат може да окаже положително въздействие, като доведе до увеличаване на броя на отговарящи на стандартите пъстървови риби и до повишаване на шансовете за оцеляване и на капацитета за растеж при скаридите. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на посочения препарат показва, че условията по отношение на разрешителното, определени в член 5 от Регламент (ЕО) № 1831/2003, са изпълнени. Следователно използването на посочения препарат следва да бъде разрешено според указаното в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се посоченият в приложението препарат, който принадлежи към категория „зоотехнически добавки“ и към функционална група „други зоотехнически добавки“, да се използва като добавка при храненето на животните при условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 септември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 195, 27.7.2005 г., стр. 6.
   
      (3)  ОВ L 328, 15.12.2005 г., стр. 13.
   
      (4)  The EFSA Journal (2009 г.) 1038, стр. 2 и 1037, стр. 1.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  CFU/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група „други зоотехнически добавки“ (съдействащи за растежа на животните)
                  
               
            
                  4d1712
               
               
                  Lallemand
                  SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              Състав на добавката:
                              Препарат от жизнеспособни клетки Pediococcus acidilactici CNCM MA 18/5M, съдържащ минимум 1 × 1010 CFU/g добавка
                           
                        
                               
                           
                           
                              Характеристика на активното вещество:
                              Жизнеспособни клетки Pediococcus acidilactici CNCM MA 18/5M
                           
                        
                               
                           
                           
                              Аналитичен метод (1):
                              
                                           
                                       
                                       
                                          Количествен анализ: метод чрез разстилане върху пластина посредством MRS агар и инкубационна температура 37 °C
                                       
                                    
                                           
                                       
                                       
                                          Идентификация: метод на пулсова гел електрофореза (PFGE)
                                       
                                    
                        
               
                  Пъстървови
               
               
                  —
               
               
                  3 × 109
                  
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на годност и стабилността при гранулиране.
                           
                        
                              2.
                           
                           
                              Препоръчителна доза за пъстървови риби 3 × 109 CFU/kg пълноценна храна
                           
                        
                              3.
                           
                           
                              Мерки за безопасност: при боравене трябва да се използва дихателна защита
                           
                        
               
                  20.10.2019 г.
               
            
                  Скариди
               
               
                  1 × 109
                  
               
            
         (1)  Подробна информация за аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives